Sacrosancte ecclesie Sancti Vincentii Matiscensis cui Maimbodus preest episcopus. Ego Gertrudis, pro Dei amore, dono ad ipsam casam Dei curtilum unum cum vinea, in pago Matisconense, in agro Fusciacense, in villa Frontanaco; terminatur a mane et a sero terra Sancti Laurentii, a medio die et a circio viis publicis. Infra istos terminos, ipsum curtilum, cum superposito, et vineam et servum supermanentem nomine Fulquardum, dono ad ipsam casam Dei, in alimonia fratrum, eo tenore dum ego vivo, usum et fructum habeam; post meum decessum, faciant canonici ipsius loci de ipsis rebus quicquid voluerint. Si quis contradixerit III libras auri componat. S. Gertrudis. S. Walterii. S. Wicardi. S. Artoldi. S. Archindrici. S. Ingelardi. S. Aymonis.